RO Jurnalul Oficial al Uniunii Europene C 405/5

ADUNAREA PARLAMENTARĂ PARITARĂ A ACORDULUI DE PARTENERIAT ÎNCHEIAT ÎNTRE MEMBRII GRUPULUI STATELOR DIN AFRICA, ZONA CARAIBILOR ȘI PACIFIC, PE DE O PARTE, ȘI UNIUNEA EUROPEANĂ ȘI STATELE SALE MEMBRE, PE DE ALTĂ PARTE

PROCESUL-VERBAL AL ȘEDINȚEI DE MARȚI, 20 IUNIE 2017

(2017/C 405/02)

Cuprins

1. Chestiunea urgentă nr. 1: Situația în materie de securitate în regiunea sahelo-sahariană 5

2. Finanțarea partidelor politice în țările ACP și în statele membre ale UE 6

Comisia pentru afaceri politice 6

Coraportori: Worlea Saywah Dunnah (Liberia) și Cécile Kashetu Kyenge 6

3. Rolul sportului ca factor educativ și de eradicare a sărăciei 6

Comisia pentru afaceri sociale și mediu 6

Coraportori: Abderrahmane Marrakchy (Mauritania) și Teresa Jimenez-Becerril Barrio 6

4. Riscul apariției celei mai grave foamete și a celei mai grave crize umanitare din istorie 7

Dezbatere cu participarea lui Christos Stylianides, comisar european pentru ajutor umanitar și gestionarea crizelor 7

5. Adoptarea ordinii de zi 7

6. Impunitatea crimelor împotriva umanității 7

7. Aprobarea procesului-verbal de luni, 19 iunie 2017 8

8. Cum să mărim eficacitatea ajutorului și a dezvoltării în cooperarea UE-ACP 8

9. Chestiunea urgentă nr. 2: Situația din Burundi 8

10. Raport referitor la Conferința tineretului 8

11. Raport referitor la Forumul femeilor 9

PROCESUL-VERBAL AL ȘEDINȚEI DE MARȚI, 20 IUNIE 2017

(Ședința a fost deschisă la ora 9.10)

A PREZIDAT: Mémounatou IBRAHIMA

Copreședintă interimară

1. Chestiunea urgentă nr. 1: Situația în materie de securitate în regiunea sahelo-sahariană

Au intervenit: Joaquin Tasso-Vilallonga (SEAE), Alpha Ousmane (Burkina Faso), Frank Engel, Joseph Hyacinthe Owona Kono (Camerun), Maria Arena, Maria Lidia Senra Rodríguez, Worlea Saywah Dunnah (Liberia), Bodil Valero, Ahamada Soukouna (Mali), Amadou Dioffo (Niger), Michael Gahler, Pally Iriase (Nigeria), Halifa Sallah (Gambia), Adjedoue Weidou (Ciad), Tadeusz Zwiefka și Cécile Kashetu Kyenge.

Majoritatea deputaților au subliniat că abordarea crizei în materie de securitate din Sahel și din regiunea Lacului Ciad necesită implementarea de măsuri atât pe termen scurt, cât și pe termen lung și ar trebui să se bazeze pe o abordare amplă și coordonată, care să combine măsuri mai hotărâte de combatere a terorismului cu atenție politică și diplomatică susținută, abordând, în același timp, nevoile umanitare acute. Abordarea cauzelor profunde necesită o mai bună cooperare pe termen lung bazată pe principiile eficacității dezvoltării, care să se axeze în special pe asumarea de responsabilități la nivel local. Mai mulți deputați au solicitat UE și comunității internaționale să sprijine cadrul de cooperare G5 pentru Sahel, creat în decembrie 2014 de către Burkina Faso, Ciad, Mali, Mauritania și Niger, recunoscând, în același timp, susținerea pe care Europa și comunitatea internațională au oferit-o deja. Subdezvoltarea și schimbările climatice, împreună cu o guvernare deficitară și încălcări ale drepturilor omului, au alimentat conflicte care continuă să submineze economia, dezvoltarea și stabilitatea regiunii. Anumiți deputați au subliniat, de asemenea, problemele legate de traficul de arme, de droguri și de ființe umane, regretând pierderea de vieți omenești ca urmare a terorismului și a conflictelor.

2.

Finanțarea partidelor politice în țările ACP și în statele membre ale UE

Comisia pentru afaceri politice

Coraportori: Worlea Saywah Dunnah (Liberia) și Cécile Kashetu Kyenge

Cécile Kashetu Kyenge și Worlea Saywah Dunnah (Liberia) au prezentat raportul, subliniind rolul important al partidelor politice în medierea dintre cetățeni și cei de la putere și pledând pentru implementarea unei finanțări sănătoase și durabile.

Au intervenit: Alpha Ousmane (Burkina Faso), Tadeusz Zwiefka, Spès-Caritas Njebarikanuye (Burundi), Mohamed Youssouf Goumaneh (Djibouti), Abadula Gemeda Dago (Etiopia), Louis Michel, Thomazeau Price Cyprien (Haiti), Bodil Valero, Uladi Mussa (Malawi), Isabella Adinolfi, Dariusz Rosati, Carlos Zorrinho, Clifford Andre (Seychelles), Derek Vaughan, Babiker Mohamed Tom Bakhit (Sudan), Marlene Mizzi, Andre Misiekaba (Suriname), Jo Leinen, Adjedoue Weidou (Ciad) și Jacob Oulanyah (Uganda).

Majoritatea deputaților au fost de acord că partidele politice reprezintă o componentă esențială a procesului democratic și că acestea nu pot funcționa exclusiv pe baza cotizațiilor membrilor. Numeroase abordări diferite au fost aplicate în diferite țări ACP și UE pentru a obține condiții de concurență echitabile și pentru a garanta o concurență echitabilă pentru accederea la putere. Dacă au fost sau nu autorizate contribuții publice sau private pare a fi mai puțin important decât stabilirea unor reguli clare și transparente, a unor criterii clare, a unei transparențe totale și a publicării conturilor, listelor cu donatori si a contactelor acestora cu partidele politice pe care le susțin. Acest aspect ar trebui să meargă mână în mână cu un sistem eficient și independent de control și de sancțiuni.

Worlea Saywah Dunnah (Liberia) și Cécile Kashetu Kyenge au încheiat dezbaterea.

3.

Rolul sportului ca factor educativ și de eradicare a sărăciei

Comisia pentru afaceri sociale și mediu

Coraportori: Abderrahmane Marrakchy (Mauritania) și Teresa Jimenez-Becerril Barrio

Abderrahmane Marrakchy (Mauritania) și Teresa Jimenez-Becerril Barrio au prezentat raportul, subliniind faptul că sportul reprezintă un domeniu cu potențial imens pentru dezvoltare, pace și dialog intercultural. Aceștia au subliniat, de asemenea, importanța activității fizice în predarea unor valori precum spiritul de echipă, egalitatea, disciplina, reziliența, incluziunea, responsabilitatea, perseverența și respectul.

Au intervenit: Alpha Ousmane (Burkina Faso), Jean Bosco Muhungu (Burundi), Cécile Kashetu Kyenge, Agnima Alain-Michel Lobognon (Côte d’Ivoire), Eleni Theocharous, Musa Hussein Naib (Eritreea), Catherine Bearder, Semira Sultan Abdulkadir (Etiopia), Maria Lidia Senra Rodríguez, Thomazeau Price Cyprien (Haiti), Worlea Saywah Dunnah (Liberia), Krzysztof Hetman, Hermann Razafindravelo (Madagascar), Norbert Neuser, Derek Vaughan, Domenico Rosa (Comisia Europeană) și Julie Ward.

Deputații au solicitat includerea programelor de educație fizică în școli și au convenit că evenimentele sportive de amploare, organizate și monitorizate adecvat, ar putea contribui la promovarea imaginii țării gazdă pe scena internațională, precum și la crearea de locuri de muncă stabile și bine plătite. A fost subliniată importanța schimbului de sportivi și de antrenori între țările ACP și UE. A fost încurajată participarea femeilor și a fetelor.

Abderrahmane Marrakchy (Mauritania) și Teresa Jimenez-Becerril Barrio au încheiat dezbaterea.

4.

Riscul apariției celei mai grave foamete și a celei mai grave crize umanitare din istorie

Dezbatere cu participarea lui Christos Stylianides, comisar european pentru ajutor umanitar și gestionarea crizelor

Christos Stylianides, comisar european pentru ajutor umanitar și gestionarea crizelor, a oferit o prezentare generală a situației din Yemen, Somalia, nord-estul Nigeriei și Sudanul de Sud și a menționat faptul că există riscul ca această criză să se extindă către alte regiuni. Acesta a subliniat importanța Adunării parlamentare paritare ACP-UE, a cooperării internaționale, a dialogului între state și a parteneriatelor încheiate între instituții regionale pentru rezolvarea unor astfel de probleme. Deși fiecare criză umanitară are specificul ei, există totuși un factor comun: rolul decisiv al oamenilor în declanșarea acestor crize, reprezintă, din păcate, o constantă. Comisarul european a subliniat, de asemenea, importanța susținerii financiare din partea Uniunii Europene, care a reprezentat în jur de 27 % din ajutorul umanitar global.

Au intervenit: Jean Bosco Muhungu (Burundi), Bogdan Brunon Wenta, Abadula Gemeda Dago (Etiopia), Cécile Kashetu Kyenge, Mohamed Youssouf Goumaneh (Djibouti), Eleni Theocharous, Worlea Saywah Dunnah (Liberia), Catherine Bearder, Maria Lidia Senra Rodríguez, Maria Heubuch, Anna Záborská, Carlos Zorrinho, Željana Zovko, Enrique Guerrero Salom, Frank Engel, Julie Ward, Joachim Zeller și Halifa Sallah (Gambia).

Unii deputați au adus în discuție situațiile critice din țările lor sau amenințările cu care se confruntă țările lor . Deputații au subliniat cauzele: schimbările climatice, proasta guvernare și legătura dintre criza umanitară și conflicte. Aceștia au făcut apel la comunitatea internațională și în special la Uniunea Europeană pentru a depune eforturi concertate și pentru a întreprinde de urgență măsuri hotărâte, asigurându-se o strânsă cooperare între toți actorii și donatorii relevanți. Mulți dintre deputați au subliniat necesitatea întăririi rezilienței statelor și a populațiilor afectate de foametea tragică.

Christos Stylianides a răspuns la întrebări și a încheiat dezbaterea.

(Ședința a fost suspendată la ora 13.18 și reluată la ora 15.12)

A PREZIDAT: Louis MICHEL

Copreședinte

5. Adoptarea ordinii de zi

Ordinea de zi a fost adoptată în forma indicată în prezentul proces-verbal.

6.

Impunitatea crimelor împotriva umanității

Dezbatere de fond cu Sidiki Kaba, președintele Adunării Statelor Părți la Statutul de la Roma al Curții Penale Internaționale

Sadiki Kaba, președintele Adunării Statelor Părți la Statutul de la Roma al Curții Penale Internaționale (CPI), a subliniat importanța prevenirii impunității pentru consolidarea statului de drept, spre beneficiul tuturor cetățenilor, și a explicat de ce multe țări din lume, incluzând multe țări africane, au sprijinit instituirea CPI. Curtea a avut un rol de prevenire și de descurajare, rol pe care l-a avut și dreptul penal în general.

Au intervenit: Alpha Ousmane (Burkina Faso), Željana Zovko, Zénon Ndaruvukanye (Burundi), Cécile Kashetu Kyenge, Oumouri Mmadi Hassani (Comore), Eleni Theocharous, Agnima Alain-Michel Lobognon (Côte d’Ivoire), Louis Michel, Halifa Sallah (Gambia), Neoklis Sylikiotis, Thomazeau Price Cyprien (Haiti), Veikko Nekundi (Namibia), Teresa Jiménez-Becerril Barrio, Clifford Andre (Seychelles), Jo Leinen, Phel Parkies (Africa de Sud), Arne Gericke, Babiker Mohamed Tom Bakhit (Sudan), Michael Gahler, Jacob Oulanyah (Uganda), Arne Lietz, Daniel K. Shumba (Zimbabwe) și Joaquin Tasso Vilallonga (SEAE).

Mulți dintre deputați au susținut opinia conform căreia impunitatea nu este doar o dovadă a disprețului față de victimele crimelor împotriva umanității, ci perpetuează, de asemenea, un model de guvernare inacceptabil și nedemocratic și îi poate încuraja pe liderii iresponsabili să alimenteze conflicte interne și interstatale. Prezentarea a declanșat, de asemenea, reacții puternice și acuzații la adresa CPI de parțialitate și de incapacitate de a trata încălcările drepturilor omului comise de state adepte ale supremației din Occident. Cu toate acestea, numeroși deputați au fost de acord că, în timp ce justiția internațională este departe de a fi perfectă, aceasta reprezintă, totuși, cea mai bună cale de a combate impunitatea și crimele precum genocidul, atunci când instanțele nu reușesc să trateze această problemă la nivel național. Deputații au subliniat de asemenea că ratificarea Statutului de la Roma a fost și este în continuare o decizie suverană a statelor.

Sidiki Kaba a răspuns la întrebările adresate din sală și a încheiat dezbaterea.

7. Aprobarea procesului-verbal de luni, 19 iunie 2017

Procesul-verbal a fost aprobat.

8.

Cum să mărim eficacitatea ajutorului și a dezvoltării în cooperarea UE-ACP

Comisia pentru dezvoltare economică, finanțe și comerț

Coraportori: Sebastian C. Kopulande (Zambia) și Neoklis Sylikiotis

Sebastian C. Kopulande (Zambia) și Neoklis Sylikiotis au prezentat raportul, subliniind faptul că ajutorul pentru dezvoltare ar trebui administrat, de preferință, sub formă de subvenții și nu sub formă de împrumuturi, că acesta ar trebui aliniat obiectivelor de dezvoltare durabilă și că ar trebui să corespundă necesităților statelor beneficiare.

Au intervenit: György Hölvényi, Zénon Ndaruvukanye (Burundi), Cécile Kashetu Kyenge, Arne Gericke, Abadula Gemeda Dago (Etiopia), Nathalie Griesbeck, Halifa Sallah (Gambia), Michel Kamano (Guineea), Abdikadir Omar Aden (Kenya), Joachim Zeller, Maria Arena, Maurice Ponga, Pedro Silva Pereira, Clifford Andre (Seychelles), Andre Misiekaba (Suriname), Adjedoue Weidou (Ciad) și Domenico Rosa (Comisia Europeană).

Deputații au observat că țările ar trebui să depună eforturi pentru a deveni independente de ajutor cât mai curând posibil și că, deși ajutorul ar putea contribui la dezvoltare, alți factori sunt cel puțin la fel de importanți, incluzând politici solide, guvernare responsabilă, gestionarea responsabilă a resurselor, dar și factori internaționali, externi precum relațiile comerciale sau combaterea fluxurilor financiare ilicite.

A fost criticată incapacitatea mai multor state membre ale UE de a-și onora angajamentul de a aloca 0,7 % din VNB ajutorului destinat dezvoltării. Alți deputați au subliniat că UE și statele sale membre reprezintă, totuși, cel mai mare donator la nivel global. Ajutorul ar trebui să vizeze în primul rând sectoare competitive cu potențial de creștere economică. Deputații au exprimat păreri divergente cu privire la condiționarea ajutorului pentru dezvoltare de cooperarea în materie de gestionare a migrației și la posibilitatea ca finanțarea dezvoltării să poată fi utilizată pentru a îmbunătăți securitatea.

Sebastian C. Kopulande (Zambia) și Neoklis Sylikiotis au încheiat dezbaterea.

9. Chestiunea urgentă nr. 2: Situația din Burundi

Au intervenit: Joaquin Tasso Vilallonga (SEAE), Joachim Zeller, Gabriel Ntisezerana (Burundi), Cécile Kashetu Kyenge, Musa Hussein Naib (Eritreea), Halifa Sallah (Gambia), Bodil Valero, Abdikadir Omar Aden (Kenya), Phel Parkies (Africa de Sud), Frank Engel, Maria Arena, Krzysztof Hetman, Fitz Jackson (Jamaica), David Martin, Maurice Ponga. Joaquin Tasso Vilallonga (SEAE) și Gabriel Ntisezerana (Burundi).

Numeroși deputați au convenit că situația din Burundi reprezintă un motiv de îngrijorare, iar reprezentantul Burundi a arătat pe larg că situația a început să se îmbunătățească. Mai mulți deputați și-au exprimat regretul că nu s-a ajuns la un acord privind o rezoluție de compromis. Au fost discutate, de asemenea, opiniile controversate cu privire la înghețarea ajutorului pentru dezvoltare.

Membrii ACP și deputații în PE au lăudat eforturile depuse de țările învecinate pentru a oferi asistență și adăpost refugiaților din Burundi. Mai mulți au condamnat diviziunile etnice, nerespectarea drepturilor fundamentale și intimidarea grupurilor de opoziție și a mass-mediei. Unii deputați au solicitat trimiterea unei misiuni de informare în Burundi, în timp ce alții au fost de părere că rapoartele detaliate publicate de organizații internaționale prezente în Burundi ar face o astfel de misiune de prisos.

10. Raport referitor la Conferința tineretului

Bora Kamwanya, Young Professional Network, ACP, care a luat cuvântul în mod excepțional cu acordul Adunării, și Youssouf Goumaneh (Djibouti) au prezentat un raport și au lăudat inițiativa ca o modalitate de creștere a interesului tinerilor pentru cooperarea ACP-UE și a participării lor la aceasta. Printre aspectele menționate se numără: îmbunătățirea accesului la mobilitate a tinerilor din statele ACP, sub formă de stagii, instruirea tinerilor cu privire la schimbările climatice și perspectivele tinerilor agricultori din statele ACP.

Au intervenit: Arne Lietz și Halifa Sallah (Gambia).

11. Raport referitor la Forumul femeilor

Maria Arena a informat Adunarea că tema forumului a fost „Dimensiunea de gen în contextul migrației”, iar în cadrul forumului au fost evidențiate nevoile femeilor migrante care se confruntă adesea cu violența, discriminarea și lipsa de oportunități economice.

Au intervenit: Halifa Sallah (Gambia).

(Ședința a fost închisă la ora 19.21)